Oudbankwerker in hof vir meer as 6 000 aanklagte(Foto ter illustrasie) ŉ Oudwerker van Absa in Sasolburg het in die landdroshof op dié dorp verskyn op altesaam 6 041 aanklagte van bedrog, geldwassery en diefstal. Die Valke se eenheid vir ernstige handelsmisdaad het Violet Mohlatsi (40) in hegtenis geneem ná klagtes van ongemagtigde onttrekkings uit verskeie kli se bankrekeninge, het kapt. Lynda Steyn, woordvoerder van die Valke in die Vrystaat, gesê. Dit strek terug tot Junie 2017. “Die ondersoek het bevind Mohlatsi het oënskynlik 10 niksvermoedende kliënte se bankkaarte gekloon om transaksies te doen. Die uiteindelike bedrag van R118 000 het gelei tot verskeie klagtes wat by die tak aangemeld is.” Mohlatsi is op borgtog van R5 000 vrygelaat. Sy verskyn weer later vandeesmaand in die hof, het Steyn gesê.